Утре започва изграждането на огромен интермодален терминал до Пловдив
Източник: Plovdiv24.bg 13:12 / 18.06.2015 Отпечатай Изпрати
Държавно предприятие "Национална Компания Железопътна Инфраструктура" дава официален старт (символична първа копка) на строителните дейности по обект "Изграждане на интермодален терминал в Южен централен район на планиране в България - Пловдив", което ще се състои утре - 19 юни, на жп гара "Тодор Каблешков" (Златитрап) от 10 часа.
На събитието ще присъстват заместник-генералният директор и директорът на дирекция СРИП от НКЖИ, ръководителят на екипа за управление на проекта, от страна на НКЖИ, кметът и областният управител на Пловдив, представители на изпълнителя на обекта, представители на средствата за масово осведомяване от регионални медии и др.
Изграждане на интермодален терминал в Южен централен район на планиране в България - Пловдив
Изграждането на интермодален терминал в Южен централен район на планиране в България - Пловдив е проект, който има голямо стратегическо и икономическо значение в регионален, национален и общоевропейски аспект.
Основната цел при реализирането на проекта е да се постигне подобряване на интермодалността в югоизточния регион на Европейския съюз, чрез създаване на условия за оптимално взаимодействие и интеграция на различните видове транспорт.
През последните години интермодалните превози са приоритет на европейската и националната транспортна политика. В тази връзка България, поради географското си положение е кръстопът на основни европейски пътни направления.
Основна цел е до 2020 г. да се създаде мрежа от интермодални терминали на територията на страната ни, като първите ще бъдат разположени в големите градски центрове - Пловдив, Русе, София, Варна.
Изграждането на интермодален терминал Пловдив е от голяма важност за Национална компания "Железопътна инфраструктура". Това е първият интермодален терминал в България, който ще бъде изграден с европейско финансиране.
Терминалът ще бъде разположен на жп гара Тодор Каблешков, която е част от железопътен възел Пловдив и е разположена на магистралната жп линия София-Пловдив.
Проектът предвижда върху площ от 71 450 м² да бъдат изградени - терминална площадка за товаро-разтоварни операции на контейнери от вагон на автомобил и обратно, площадка за складиране на контейнерите, площ за повредени контейнери и техника, специални места за хладилни товарни единици, административна сграда за обслужване на клиентите, площи за митнически контрол и митнически склад, зона за обслужване на мобилната техника на терминала, паркинги за товарни и леки автомобили и контролно-пропускателен пункт.
След реализацията на проекта ще бъдат привлечени товари за превоз от автомобилния към железопътния транспорт, ще бъде намалено времето за транспорт на контейнери, ще бъде постигната по-висока сигурност и безопасност на превозите, както и намаляване на трафика по пътищата на България с товарни автомобили. Очаква се подобряване на екологичната обстановка в страната.
Развитието в транспортния и логистичен сектори, което се очаква вследствие включването в експлоатация на интермодален терминал - Пловдив, ще даде сериозен тласък за общото икономическо развитие на регионално и национално ниво.
Изпълнител по договора за проектиране и строителство е "Трейс Груп Холд" АД, а оценката на съответствието и строителният надзор ще се осъществят от Обединение "Рубикон-Тест".
Общата стойност на проекта възлиза на 10 366 989 лева без ДДС и включва разходите по цялостната подготовка и строителство на терминала.
Проект "Изграждане на интермодален терминал в Южен централен район на планиране в България - Пловдив" се осъществява със съфинансиране от Европейския фонд за регионално развитие, чрез Оперативна програма "Транспорт" 2007-2013 г.
Мощна пловдивска фирма взе на концесия Интермодалния терминал!
ПИМК поиска Интермодалния терминал край Пловдив
Този е най-новият проект на 3 км от Пловдив, в който са вложени 300 млн.
Пловдив става логистичен център за бизнес и търговия, влакове летят със 160 км/ч!
Откриват обновения жп участък Стамболийски-Пловдив и новия Интермодален терминал
Жалба спря концесията на интермодалния терминал край Пловдив
Щото имаме гара и влакове...
Е, нали като се мрънка, храчи и плюе живота на мижитурките изглежда оправдано гнусен...
Ааа що? Може и само да се мрънка ... до безкрай и за всичко.